OzLabs/hebrew-wiki-articles huggingface dataset:
חוף נורדנשלד

חוף נורדנשלד (באנגלית: Nordenskjöld Coast) הוא חלק מהחוף המזרחי של חצי האי האנטארקטי באנטארקטיקה. 

החוף מצוי בין כף לונגינג שמצפון לחוף לכף פיירווד'ר שמדרום לחוף. 

דרומית לחוף ננורדנשלד מצוי חוף אוסקר השני.

== היסטוריה ==
=== גילוי החוף ===
המשלחת השוודית לאנטארקטיקה שחקרה את אנטארקטיקה בין השנים 1904–1901, חקרה את החוף עצמו בשנת 1902 וראש המשלחת אוטו נורדנשלד גילה את החוף מספינתו "אנטארקטיקה".

לימים חקר את החוף לינקולן אלזוורת'.

=== מקור השם ===
שמו של החוף הוצע בשנת 1909 על ידי אדווין סוויפט באלך (Edwin Swift Balch). החוף נקרא על שמו של הגאוגרף השוודי אוטו נורדנשלד, מגלה חוף.

== לקריאה נוספת ==
<div class="mw-content-ltr">• Smellie, J., & Millar, I. (1995). New K-Ar isotopic ages of schists from Nordenskjöld Coast, Antarctic Peninsula: Oldest part of the Trinity Peninsula Group? Antarctic Science, 7(2), 191-196. doi:10.1017/S0954102095000253</div>

* גילי חסקין, [https://www.gilihaskin.com/%D7%9E%D7%A1%D7%A2-%D7%A0%D7%95%D7%A8%D7%93%D7%A0%D7%A9%D7%95%D7%9C%D7%93-%D7%9C%D7%97%D7%A7%D7%A8-%D7%90%D7%A0%D7%98%D7%90%D7%A8%D7%A7%D7%98%D7%99%D7%A7%D7%94/ מסע נורדנשולד לחקר אנטארקטיקה]

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:10797 חוף נורדנשלד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10349&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף נורדנשלד] באתר הגאזט האנטארקטי המשווה SCAR של ממשלת אוסטרליה
* [https://glacierchange.wordpress.com/2011/08/25/nordenskjold-coast-glacier-retreat-antarctic-peninsula/ נסיגת הקרחונים בחוף נורדנשלד]
* [https://www.yr.no/place/Antarctica/Other/Nordenskj%C3%B6ld_Coast/long.html תחזית מזג אוויר עדכנית ארוכת טווח עבור חוף נורדנשלד]
* [https://peakvisor.com/peak/hamer-hill.html?yaw=-168.80&pitch=-2.31&hfov=60.00 תרשים הנוף הנשקף מגבעת האמר לעבר חוף נורדנשלד] באתר peakvisor

== הערות שוליים ==

*
נורדנשלד
פרוטורוזאורוס

פרוטורוזאורוס (שם מדעי: Protorosaurus; מילולית: "לטאה קדומה") הוא סוג של זוחל נכחד שהיה קרוב לארכוזאורים. הוא חי בסוף הפרם לפני 251–260 מיליון שנה והוא היה מאבות הארכוזאורים. המאובנים שלו התגלו בברזיל ובגרמניה ונקרא בידי החוקר כריסטיאן אריך הרמן וון מייר ב-1830. הסוג כל מין אחד - Protorosaurus speneri. שם זה נקרא ב-1914 בידי החוקר הקנדי לורנס לם למאובנים שנמצאו לכסמוזאורוס (מילולית: "לפני טורוזאורוס") אך כאשר התברר שהשם המדעי ניתן כבר השם שלו השתנה.

הפרוטורוזאורוס היה דיאפסיד באורך 2 מטרים אשר נראה כמו לטאה בעלת רגליים ארוכות וצוואר ארוך. ככל הנראה הוא היה אוכל חרקים מהיר. עם זאת מבנה הגוף דומה מעט לזה של זוחלים ימיים קדומים כמו התניסתרופאוס מהטריאס וייתכן שיצור זה היה מאבותיהם, אף שהיה יבשתי בעיקרו.

==ראו גם==
*מקרונמוס
==קישורים חיצוניים==

קטגוריה:פרוטורוזאוריה
קטגוריה:בעלי חיים שחיו בפרם באירופה
קטגוריה:בעלי חיים שחיו בפרם באמריקה הדרומית
קטגוריה:מאובני טקסונים שתוארו ב-1830
אופון

אופון (בהונגרית: Uppony) הוא כפר במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית אופון נמצאת בירידה שנים רבות מ-482 תושבים בשנת 1990 עד 227 תושבים בשנת 2018 (ירידה של מעל 50%).

בכפר חיו מעט יהודים לתקופת זמן מוגבלת.
{| class="wikitable"
! שנה
! כמות יהודים
! כלל האוכלוסייה
|-
|1840
|0
|
|-
|1880
|10
|490
|-
|1910
|8
|
|-
|1920
|7
|
|-
|1930
|0
|
|-
|1941
|0
|694
|-
|}

==קישורים חיצוניים==

* 
* [http://www.ksh.hu/apps/hntr.telepules?p_lang=HU&p_id=02875 הכפר באתר הלשכה המרכזית לסטטיסטיקה ההונגרית] 

==הערות שוליים==

קטגוריה:הונגריה: כפרים
קטגוריה:מחוז בורשוד-אבאוי-זמפלן
סקי סלאלום

סקי סלאלום
סקי סְלאלוֹם (מהמילה הנורווגית: Slalåm שפירושה "שביל לאורך מדרון") הוא ענף תחרותי של סקי אלפיני בו המתחרים צריכים לגלוש במורד בזיגזג בין זוגות דגלים קרובים אחד לשני (במרחקים של בין 4 ל-15 מטרים) בפריסה צפופה, מה שמחייב פניות חדות מאוד כדי לעבור בין הדגלים תוך כדי שליטה מבוקרת במהירות הגוברת באופן טבעי בזמן המקצה. בשל הצפיפות של הדגלים זהו ענף הסקי האלפיני עם אחוז הפסילות הגבוה ביותר. הקושי הרב לשמר את המהירות בד בבד עם שימור היכולת לזגזג בין השערים מאלצת את הגולש להפעיל את כל יכולתו הפיזית בצורה מתפרצת כל שער מחדש, ובפרץ אנרגיה כזה כל אי דיוק בתזמון עלול להוציא את הגולש מהמסלול ללא שליטה. בכל תחרות בדרך כלל נפסל אחוז גבוה מהגולשים בגלל אי מעבר בין זוג דגלים.

מסלולי סלאלום למתחרים גברים כוללים בדרך כלל בין 55 ל-75 דגלים, בעוד שמסלולי סלאלום לנשים כוללים בדרך כלל בין 40 ל-60 דגלים.

תחרויות של סקי סלאלום נערכות במשחקי החורף האולימפיים.

== היסטוריה ==
הכללים של סקי הסלאלום המודרני פותחו על ידי סר ארנולד לון בשנת 1922 עבור אליפות הסקי הלאומית הבריטית והענף אומץ בהמשך באולימפיאדת החורף של 1936.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:סקי
סוזן באקנר

סוזן באקנר (באנגלית: Susan Buckner; ) הייתה שחקנית אמריקאית.

==ביוגרפיה==
באקנר נולדה בסיאטל, ב-1971 נבחרה ל"מיס וושינגטון" ועלתה לשלב העשר בתחרות מיס אמריקה 1972, היא גם הייתה מבין המתמודדות המובילות בקטגוריה של כושר וסגנון חיים.

ב-1976 הופיעה כרקדנית בסרט המוזיקלי "The First Nudie Musical" וגם הייתה בתפקיד אורח בסדרה "אשת משטרה".

ב-1977 הופיעה בסרט הביוגרפי על הווארד יוז הנקרא "הווארד יוז הנפלא".

שיחקה את תפקיד פטסי בסרט גריז.

ב-1981 שיחקה בסרט האימה "ברכה קטלנית" לצד שרון סטון.

הופיעה בפרקים של מספר סדרות וביניהן סטארסקי והאץ' וספינת האהבה.

ב-1980 הייתה באחד התפקידים הראשיים בקומדיה "When the Whistle Blows" של ABC.

==קישורים חיצוניים==

* 
* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:משתתפות בתחרות מיס אמריקה
קטגוריה:אמריקאיות שנולדו ב-1953
קטגוריה:אמריקאים שנולדו ב-1953
קטגוריה:אמריקאיות שנפטרו ב-2024
קטגוריה:אמריקאים שנפטרו ב-2024
קוטקה (אביזר לבוש)

קוטקה
קוֹטֵקָה, הוֹרִים (horim) או דלעת פין הוא כיסוי פין מסורתי שלובשים זכרים ילידים בכמה שבטים בגינאה החדשה, במיוחד שבטי הרמה, כדי לכסות את איברי המין שלהם. כיסויי הקוטקה עשויים בדרך כלל מדלעת מיובשת, ומוחזקים במקומם בעזרת לולאת סיבים קטנה שנמתחת מבסיס הקוטקה ומלופפת סביב שק האשכים. לולאה משנית סובבת את החזה או הבטן, וקשורה לראש הקוטקה כדי להחזיק אותה מתנשאת במקומה.

==מבנה ושימוש==
גברים בוחרים בקוטקות הדומות לאלה של גברים אחרים בקבוצה התרבותית שלהם. לדוגמה, אנשי יאלי מעדיפים קוטקה ארוכה ורזה, המסייעת להחזיק את חישוקי הקשת המרובים שסובבים את מותניהם. גברי שבט טיום לובשים דלעת כפולה, מוחזקת ברצועת בד, ומשתמשים בחלל שבין שתי הדלועים לנשיאת חפצים קטנים, כגון כסף וטבק.

הקוטקה הוא לבוש מסורתי בשבטי הרמה בגינאה החדשה. שבטים רבים מאופיינים בעזרת האופן שבו הם לובשים את הקוטקה. יש שעוטים אותה כשהיא מתוחה ישר לפנים, ואחרים עוטים אותה כשהיא מתנשאת בזווית, היישר למעלה או בכיוונים אחרים. קוטר הקוטקה משתנה גם הוא משבט לשבט.

אין קשר בין אורך הקוטקה או גודלה ובין הסטטוס החברתי של העוטה אותה. כיסויי קוטקה בגדלים שונים משמשים למטרות שונות: קוטקות קצרות נלבשות בזמן העבודה וארוכות יותר נלבשות באירועים חגיגיים.

הקוטקה עשויה מדלעת מיוחדת. משקולות אבן נקשרות לתחתית הדלעת כדי למתוח אותה כשהיא גדלה. עיקולים נוצרים באמצעות חוט שמגביל את צמיחתה רק לכיוון שהמגדל רוצה שהיא תגדל אליו. צורות הקוטקה עשויות להיות מעוצבות כך באופן די מתוחכם. כשהן נקטפות, הדלועים מרוקנות מתוכנן ומיובשות. לפעמים הן נמשחות בדונג, נצבעות או מעוטרות בנוצות וקישוטים אחרים.

==באינדונזיה==
בשנים 1971 ו-1972, ממשלת אינדונזיה השיקה את "מבצע קוטקה", שנועד לנסות לעודד את הילידים ללבוש מכנסיים וחולצות, שנחשבו למודרניים יותר. אולם הילידים לא השיגו בגדים להחלפה, לא היה להם סבון, והם לא היו מודעים לאופן שבו יש לטפל בבגדים כאלה. הבגדים המודרניים לא כובסו, וגרמו להם למחלות עור. היו גם דיווחים על גברים שחבשו את המכנסיים ככובע, ונשים שהשתמשו בשמלות כשקי נשיאה. בסופו של דבר הקמפיין נזנח. ובכל זאת, ביגוד מודרני נדרש כדי להיכנס למשרדי ממשלה באזור, וילדים נדרשים ללבוש ביגוד מערבי בבתי הספר.
גבר לובש קוטקה

==קישורים חיצוניים==

==הערות שוליים==

קטגוריה:פפואה גינאה החדשה: תרבות
קטגוריה:לבוש מסורתי
קטגוריה:בגדי גברים
כימרות ארוכות חוטם

כימרות ארוכות חוטם (שם מדעי: Rhinochimaeridae) היא משפחה של דגי סחוס קטנים בני סדרת הכימראים. במשפחה זו 3 סוגים ושמונה מינים.

לכימרות בני משפחה זו חוטם מוארך המשמש לחיפוש מזון כמו דגים קטנים בעומקים חשוכים. הם בעלי סנפירים רחבים ושטוחים ועל גבם ישנו עוקץ בעל ארס חלש המשמש להגנה. צורת הזנב מזכירה קצה עפיפון ומיועדת לשיט חסכוני באנרגיה.

כימרות אלה חיים באוקיינוסים בעומק 200-2,000 מטר באזורים טרופיים וממוזגים. הם מגיעים לאורך 60–140 ס"מ, בהתאם למין.

==מיון==
*משפחה כימרות ארוכות חוטם (Rhinochimaeridae)
**סוג Harriotta - בו 2 מינים
**סוג Neoharriotta - בו 3 מינים
**סוג Rhinochimaera - בו 3 מינים

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1901
קטגוריה:טקסונים שתוארו בידי סמואל גארמן
קטגוריה:כימראים
קטגוריה:טקסונים קיימים שהתפתחו באוליגוקן
כימרה שטוחת חוטם

כימרה שטוחת חוטם (שם מדעי: Callorhinchus) הוא סוג של דגי סחוס קטנים בני סדרת הכימראים שהוא היחידי במשפחה כימרות שטוחות חוטם (Callorhinchidae). בסוג ישנם שלושה מינים חיים ומין הידוע ממאובנים מהקרטיקון. הם קרובים לכימרות המצויות.

המינים בסוג הם מהקטנים שבדגי הסחוס ואורכם מגיע ל-70–125 ס"מ. הם בעלי חוטם ארוך ונמוך המצוי מעל פיהם ומזכיר חדק של פיל, מה שנתן להם את שמם האנגלי - "Elephantfish". העיניים נמצאות מעל הראש ובעלות מבנה המותאם לראיית לילה. כמו שאר דמויי-הכרישים הם בעלי שלד סחוסי ובעלי עור נוקשה בצבעים כהים, בעיקר חום או שחור ולעיתים מנומר. הסנפירים שלהם ארוכים ושטוחים וכך גם זנבם.

הם חיים רק באוקיינוסים הדרומיים בעומקים משתנים אך בדרך כלל בצמוד לקרקעית הים החולית או הבוצית, שם חוטמם המוזר עוזר לאתר טרף קבור כמו צדפות וסרטנים. מעריכים שבשל איטיותם הם אינם מסוגלים לתפוס דגי גרם בריאים.

==מינים==
ישנם 3 מינים בסוג זה:
* Callorhinchus callorynchus
* Callorhinchus capensis
* Callorhinchus milii

מין נוסף, Callorhinchus torresi חי בקרטיקון וידוע רק ממאובנים.

==קישורים חיצוניים==

קטגוריה:בעלי חיים שתוארו ב-1798
קטגוריה:טקסונים שתוארו בידי ברנר-ז'רמין דה לספד
קטגוריה:כימראים
חומר אפל (סדרת טלוויזיה)

חומר אפל (באנגלית: Dark Matter) היא סדרת טלוויזיה קנדית מסוגת המדע הבדיוני המבוססת על קומיקס באותו שם. יוצרי הקומיקס והסדרה הם ג'וזף מלוזי ופול מולי. שלוש עונותיה של הסדרה שודרו החל מיוני 2015 עד אוגוסט 2017 בערוצים Space ו-Syfy.

== עונות ==

== עלילה ==
שישה אנשים יוצאים מתוך תאי הקפאה בספינת חלל בשם "ראזה". הם לא זוכרים דבר על עברם עד לרגע שבו כל אחד מהם התעורר בתאו. הם מקצים לעצמם שמות מספרים מאחת עד שש, לפי סדר היציאה מהתאים. הם מוצאים אנדרואידית המתפעלת את ספינת החלל, וגם הזיכרון שלה מחוק כולו. השבעה מגלים שה"ראזה" הם צוות של שכירי חרב הידוע לשמצה ברחבי הגלקסיה. חברי הצוות מתגבשים בשנית ופותחים דף חדש בחייהם.

== שחקנים ודמויות ==
=== תפקידים ראשיים ===
* מליסה אוניל - שתיים (2) / רבקה / פורשה לין
* אנת'וני למקי - שלוש (3) / מרקוס בון / טיץ'
* אלכס מלארי ג'וניור - ארבע (4) / ריו טצודה / ריו אישידה
* ג'ודל פרלנד - חמש (5) / דאס / אמלי קולברן
* זואי פלמר - אנדרואיד / סוקי / אירנה שו
* רוג'ר קרוס - שש (6) / גריפין ג'ונס / קאל ואריק
* מארק בנדייוויד - אחת (1) / ג'ייס קרוסו / דריק מוס

=== תפקידים משניים ===
* מלאני ליברד - ניקס הרפר
* נטלי בראון - שרה
* אלן וונג - מיסאקי האן
* טורי היגינסון - המפקדת דלייני טרופל
* דייוויד ריצ'מונד-פק - המפקד ניימן
* שון סייפוס - דבון
* אנדרו מודי - טקו פונסי
* ג'ף טרביינן - ג'ון אנדרס
* אניס אסמר - וקסלר
* דייוויד היולט - טייבר קאלצ'ק
* מייק דופוד - ארקס נירו
* כריס הולדן-ריד - קייל קרקן
* ברנדן מארי - ויקטור
* מישקה ת'יבוד - אדריאן מארו
* איישה איסה - סולרה
* ויל ויטון - אלכסנדר רוק

== הפקה ==
שלוש העונות של הסדרה צולמו בטורונטו, בירת אונטריו. רוב הסצנות צולמו באולפן סגור.

== קישורים חיצוניים ==

* 

* [https://www.syfy.com/darkmatter דף הסדרה] באתר רשת Syfy

קטגוריה:סדרות טלוויזיה קנדיות
קטגוריה:סדרות מדע בדיוני קנדיות
קטגוריה:סדרות טלוויזיה קנדיות שעלו לשידור בשנות ה-2010
קטגוריה:סדרות טלוויזיה שמבוססות על קומיקס
קטגוריה:Syfy
קטגוריה:דארק הורס קומיקס
אותויה

אותויה (שם מדעי: Ottoia) הוא סוג של תולעת מהתקופה הראשונה בעידן הפלאוזואיקון, הקמבריון, אשר חיה בימים הקדומים, והיא מבין ראשוני התולעים שחיו מעולם. היא שייכת למערכה פריאפולידה (Priapulida) של תולעים ימיות.

האותויה נתגלתה בפצלי ברג'ס, בהרי הרוקי של קולומביה הבריטית שבקנדה, קרוב לפארק הלאומי יוהו. מאובנים אלה שונים מכל תולעת חיה והיו בעלי מבנה מכווץ וגלילי בצורתו.

התולעת המוזרה הגיע לאורך שמונה ס"מ בממוצע והייתה בעלת "חוטם" ארוך, באמצעותו שאבה טרף של חסרי חוליות קטנים ממנה, כגון טרילוביטים קטנים ופרוק הרגליים הקדום סידניאה (Sidneyia). כמה מהמאובנים מוכיחים שהייתה גם קניבלית. ל"חוטם" היה מבנה קוצני ומשונן לאורכו ובחלקו הפנימי היו מעין "שיניים" מחוזקות.

האותויה הייתה קבורה רוב זמנה בחולות המוצפים בגאות ובעת השפל הייתה מתכנסת במחילה דמוית האות "U" האנגלית.

==בתרבות==
מראה ההאותויה, שהייתה קטנה מאוד, שימש ליצירת מודלים של תולעים טורפות בסרטים "בראשית" של BBC ו"קינג קונג" (2005), וכן בסרט האימה "Deep Rising".

מראה האותויה

==קישורים חיצוניים==

קטגוריה:פריאפולידה
קטגוריה:בעלי חיים שחיו בקמבריון באמריקה הצפונית
קטגוריה:מאובני טקסונים שתוארו ב-1911
קטגוריה:טקסונים שהתפתחו בקמבריון
מרדכי זיסקינד מסטריא

258x258 פיקסליםרבי מרדכי זיסקינד סג"ל לנדא (ה'תקמ"ה, 1784 - י"ב בניסן ה'תרט"ו, 31 במרץ 1855) היה רב בעיר סטרי שבמחוז לבוב במערב אוקראינה, תלמידו של רבי אורי מסטרעליסק. נודע כאחד מגדולי הלוחמים בתנועת ההשכלה.

== ביוגרפיה ==
נולד בשנת תקמ"ה בעיר גאליגור לרבי יואל משה שהיה אב בית דין בעיירות גאליגור ולינסק. נקרא על שם סבו רבי מרדכי זיסקינד מרוטנבורג מחבר השו"ת "מהר"ם זיסקינד". למד תורה מאביו. 

נישא לבריינדל בתו של רבי אברהם יוסף תאומים שהיה אב בית דין בבורשטין, ועבר לגור קרוב לחותנו. בשנות מגוריו בבורשטיין, נהג לנסוע לליסא ללמוד מפי רבי יעקב לורברבוים (בעל "נתיבות המשפט"), וללבוב, ללמוד מפי רבי יעקב משולם אורנשטיין (בעל "ישועות יעקב"). עובדת היותו חסיד לא הפריעה לו בקשריו עם רבו בעל "נתיבות המשפט", והוא אף זכה לכבוד אצלו.

כן היה מתלמידי רבי אורי קלוגהופט מסטרעליסק וזכה להערכה ממנו, כן היה מתפלל בהתלהבות כדוגמת רבו.

הסתופף גם בחצרות רבי ישראל מרוז'ין ורבי מאיר מפרמישלן. רבנים שונים היו מספרים בשבחו ביניהם רבי חיים הלברשטאם מצאנז רבי דוד הגר מזאבלטוב ומחותנו רבי צבי הירש מרימנוב.

אחר פטירת חותנו בשנת תקפ"ה נתמנה לכהן תחתיו ברבנות העיר בורשטין, לאחר מכן עבר לכהן ברבנות העיר סטאניסלאב. בשנת תקצ"ב אחרי פטירת רבי יעקב לורברבוים מילא את מקומו בעיר סטרי, שם נהג ברבנות ואדמורו"ת.

כן נמנה מתלמידיו של רבי יעקב יוקל הירש אב"ד ניימארקט מחבר ספר בית יעקב, ושל רבי יעקב אב"ד רימילוב, וכן של רבי בנימין זאב אב"ד ז'ימיגראד, שאלות שונות מגדולי דורו הופנו אליו והשיב תשובות בכל אזור גאליציה.

נפטר בשבת פרשת צו - שבת הגדול י"ב בניסן ה'תרט"ו, 31 במרץ 1855, ונטמן בבית הקברות העתיק בסטריא על יד ציון רבי יעקב לורברבוים. רבים עלו להתפלל על קברו עד השואה אז נחרש בית הקברות כולו ומקום ציונו לא נודע.

== תורתו ==
העלה את חידושו תורתו על הכתב אך אלו אבדו בצוק העתים.

יסודות תורתו מובאים בין ספרי נכדו רבי נפתלי הירץ סג"ל לנדא אב"ד סטרעליסק, ובפרט בספרו 'אהבת ציון' על מגילת איכה, בהם עולה כי עיקר עבודתו הייתה עבודת האמת. 

דברי תורתו ותולדותיו נלקטו בספר עטרת מרדכי.

== צאצאיו ==
* רבי יואל משה סג"ל לנדא מיאברוב.
* רבי יוקל סג"ל לנדא אב"ד דוקלא.
* רבי מאיר סג"ל לנדא אב"ד בארשטין.
* מרת חיה סאשיא, זוגת רבי אריה לייבוש קאנער מרימנוב.

==לקריאה נוספת==
* הרב יקותיאל אריה קמלהאר, דור דעה: ארבע תקופות גאוני בתראי, פיעטרקוב, תרצ"ה, עמ' קפ"ו–קפ"ז
* מאיר וונדר, אנציקלופדיה לחכמי גליציה ג, עמ' 664

==הערות שוליים==

קטגוריה:אדמו"רים
קטגוריה:רבנים אוקראינים
ברוריה זבולוני

ברוריה זבולוני (נולדה בשנת 1958) היא רבנית ישראלית. ידועה בשם 'הבוררת'. היא משמשת כבוררת בסכסוכים שונים כולל סכסוכים שמעורבים בהם ראשי העולם התחתון בישראל.

== ביוגרפיה ==
נולדה לשלום ואסתר איפרגן בנתיבות. בילדותה התגוררה בביתו של הרב יצחק אביחצירא הבאבא-חאקי. בנערותה למדה בבני ברק בסמינר אור-החיים, נישאה ועברה לגור בירושלים.

אביה נולד במרוקו, במחוז תרודאנת שבעמק הסוס, גדל בכפר תיזנית ועסק בסחר בבדים. המשפחה עלתה לישראל בשנת ה'תשי"ז. האב עסק בלימוד זוהר והתקרב אל הבאבא סאלי. הוא נפטר בח' בתמוז ה'תשנ"ד. על שמו נקראו רחובות בערים רמלה ונתניה.

לאחר מות אביה הופצו שמועות על גדלותו בתורת הנסתר, ואחיה, הרב יעקב ישראל שלימים כונה 'הרנטגן', התפרסם כמקובל וחצרו בנתיבות גדלה. זבולוני התפרסמה כרבנית מייעצת וכבוררת ומגשרת בין סכסוכים שונים. בביתה יש בית כנסת קטן והיא מקבלת קהל בחדר הצמוד אליו. בכתבות שהתפרסמו אודותיה נטען כי בביתה עשויים להיפגש מן הצד האחד העבריינים המסוכנים ביותר בישראל ומן הצד השני אנשי משטרה ורופאים בולטים. בריאיון היא אמרה שהיא מקפידה לא לקבל תשלום עבור הגישורים שלה – יש קופה בבית הכנסת, וכל החפץ תורם כרצונו.

בשנת 2012 נכנסה זבולוני לשותפות במפעיל הסלולרי Hallo 015. בתה של זבולוני, שרי, הייתה משנה למנכ"ל, וברוריה זבולוני החזיקה 23% ממניותיה. החברה ניסתה לשווק שיחות מחוץ לישראל וחבילות שיחות סלולריות. החברה קרסה, ולבסוף נרכשה על ידי רמי לוי תקשורת. בדוח שכתבו מפרקי החברה התברר כי בחברה הועסקו ברמות שכר גבוהות מקורבים לבעלי השליטה, רובם חסרי ניסיון מתאים.

היא נשואה ואם לשמונה. ביתה מתואר כצנוע ושונה מבתים של מקובלים ורבנים אחרים, עם זאת, ב-2013 דורגה במקום העשירי בין הרבנים העשירים בישראל, על דירוג זה הגיבה כי הוא שגוי לגמרי: "חוץ מבית עם משכנתא אין לי כלום".

==קישורים חיצוניים==
* 
* 
* 

==הערות שוליים==

קטגוריה:רבניות ישראליות
קטגוריה:ישראליות שנולדו ב-1958
קטגוריה:ישראלים שנולדו ב-1958
אמרי לי כן

אמרי לי כן (באנגלית: ) הוא סרט קומדיה רומנטית אמריקאי משנת 1989 שכתב וביים קמרון קרואו.

== תקציר העלילה ==
עלילת הסרט, אשר מתרחשת בפרבר של העיר סיאטל, מתמקדת בתלמיד בית הספר התיכון הממוצע לויד דובלר (אותו מגלם ג'ון קיוזאק), שמנסה באופן בלתי סביר ליצור קשר עם התלמידה המצליחה, היפהפייה והחכמה דיאן קורט (אותה מגלמת איוני סקיי). לויד מנסה לכבוש את ליבה של קורט חרף התנגדות אביה המגונן בטרם דיאן תיסע ללמוד במכללה באנגליה.

==קישורים חיצוניים==

קטגוריה:סרטי 1989
קטגוריה:סרטי התבגרות
קטגוריה:סרטי קומדיה רומנטית
קטגוריה:סרטים באנגלית
קטגוריה:סרטי נעורים אמריקאיים
קטגוריה:סרטי קומדיה אמריקאיים
קטגוריה:סרטי פולחן
קטן עליו

קטן עליו (באנגלית: Elf) הוא סרט קומדיה אמריקאי משנת 2003 בבימויו של ג'ון פאברו על פי תסריט מאת דוד ברנבאום. בסרט מככבים ויל פרל, ג'יימס קאן, זואי דשנל, מרי סטינבורגן, דניאל טיי, אד אסנר ובוב ניוהארט.

הסרט, שהופק בתקציב של 33 מיליון דולרים, יצא לאקרנים בארצות הברית ב-7 בנובמבר 2003 וגרף מעל ל-220 מיליון דולרים ברחבי העולם. על בסיס עלילת הסרט הופק ב-2010 המחזה בברודוויי "Elf: The Musical" וב-2014 סרט הסטופ-מושן של NBC "Elf: Buddy's Musical Christmas". הסרט נחשב כיום לאחד מסרטי חג המולד הפופולריים ביותר בכל הזמנים.

== תקציר העלילה ==
עלילת הסרט מתמקדת בבאדי, אדם שהגיע בטעות לקוטב הצפוני, לאחר שהתגנב כתינוק לשק של סנטה קלאוס בבית היתומים בו גדל. באדי אומץ וגדל בקוטב הצפוני אצל האלפים, כאחד מהעוזרים של סנטה קלאוס. לאחר שהוא מגלה כאדם מבוגר שהוא בן אנוש הוא מחליט לצאת לעיר ניו יורק על מנת לאתר את אביו הביולוגי וולטר הובס (ג'יימס קאן).

== שחקנים ==
*ויל פרל - באדי הובס, "באדי השדון"
*ג'יימס קאן - וולטר הובס, אביו הביולוגי של באדי
*זואי דשנל - ג'ובי, מושא אהבתו של באדי
*מרי סטינבורגן - אמילי הובס, אמו הביולוגית של באדי
*דניאל טאי - מייקל הובס, בנם של וולטר ואמילי ואחיו החצוי של באדי
*בוב ניוהארט - אבא שדון, אביו המאמץ של באדי
*אדוארד אסנר - סנטה קלאוס
*פייזון לאב - וונדה
*פיטר דינקלג' - מיילס פינץ'
*איימי סדריס - דב, המזכירה של וולטר
*מייקל לרנר - מר גרינווי, הבוס הקולני של וולטר
*אנדי ריכטר - מוריס
*קייל גאס - יוג'ין דאפרי
*ארטי לאנג - סנטה מזויף
*ג'ון פאברו - דוקטור בן לאונרדו

=== מדבבים ===
*לאון רדבון - לאון איש השלג, איש שלג אשר גר בקוטב הצפוני
*ריי האריהאוסן - גור דב קוטב
*ג'ון פאברו - תינוק ניבתן, מר חדשן ותוכי ים קרח

==קישורים חיצוניים==

* 

קטגוריה:סרטי 2003
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי חג המולד
קטגוריה:סרטי פנטזיה אמריקאיים
קטגוריה:סרטים מצוירים למחצה
שיוויזם

שיוויזם (בסנסקריט: शैव पंथ) היא אחת המסורות העתיקות של ההינדואיזם אשר מאמיניה מתמקדים בפולחן האל שיווה. תפיסת השיוויזם היא שהאל שיווה מבצע חמש פעולות - יצירה, שימור, פירוק, חסד מסתיר וחסד חושף. כל אחת מחמש הפעולות תואמת לשם ולצורה של שיווה. הוא האל העליון העומד מעל כל הפעילויות.

לשיוויזם מיליוני מאמינים ואלפי מקדשים ומנזרים בהודו. שיוויזם פופולרי במיוחד כיום בדרום הודו, בקשמיר, בנפאל ובסרי לנקה.

ואראנסי מהווה את העיר הקדושה ביותר בשיוויזם.

==קישורים חיצוניים==

* 
*
מאפיינים מיניים

מאפיינים מיניים או סימנים מיניים הם תכונות פיזיות או התנהגותיות של אורגניזם (בדרך כלל של אורגניזם בעל דו־צורתיות זוויגית) אשר מעידים על המין הביולוגי שלו. אלו יכולים לכלול איברי מין המשמשים לרבייה (המכונים גם מאפייני מין ראשיים), וסממני מין משניים שמבדילים בין הזוויגים של מין, אך אינם חלק ישיר של מערכת הרבייה.

== בבני אדם ==
אצל בני אדם, ניתן להבחין בין איברי מין או מאפיינים מיניים ראשיים, שאיתם אדם נולד, לבין , המתפתחים בשלב מאוחר יותר בחיים, בדרך כלל במהלך ההתבגרות. הפיתוח של שניהם נשלט על ידי הורמוני מין.

הורמונים המבטאים שוני מיני בבני אדם כוללים:
* אסטרוגן
* פרוגסטרון
* אנדרוגנים כמו טסטוסטרון

== בחסרי חוליות וצמחים ==
אצל חסרי חוליות וצמחים, הרמפרודיטים (פרטים שיש להם תכונות מיניות זכריות ונקביות בעת ובעונה אחת או במהלך מחזור החיים שלהם) נפוצים, ובמקרים רבים, הנורמה.

בזנים אחרים של יצורים רב תאיים (כגון פטריות) המאפיינים המיניים יכולים להיות הרבה יותר מורכבים, ועשויים לכלול הרבה יותר משני מינים.

== ראו גם ==
* רבייה
* הטרונורמטיביות

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אנטומיה
לוויין מזג אוויר

לוויין מזג האוויר הוא גוף מלאכותי הסובב סביב כדור הארץ וממוקם 36,000 ק"מ מעל קו המשווה, תפקידו הוא לחזות את מזג האוויר בכדור הארץ באופן שוטף. לוויין מזג האוויר מצלם את כדור הארץ באורכי גל שונים, וכך מתאפשר לאתר תופעות מזג אוויר שונות וסוגי עננות.

== לווייני jpss ==

ב-18 בנובמבר 2017 שוגרו לחלל הלוויין NOAA-20 אבל שונה לשם jpss-1, מאותה סדרה של לוויינים ישוגר גם jpss-2 בשנת 2022, jpss-3 ישוגר משנת 2026 והלוויין jpss-4 בשנת 2031.

== jpss-1 ==
jpss1 - עוזר לזהות שינויי אקלים, לאתר שטחים של קור קיצוני באטמוספירה העליונה העלולים לסכן את התעופה המסחרית ולחזות את מזג האוויר ל-7 ימים.

== jpss-2 ==
jpss2 - ימדוד תנאים אטמוספיריים: יבשתיים ואוקיינים, כולל טמפרטורות של פני הים, צמחייה, עננים, גשמים, שלג וכוסות קרח. 

==קישורים חיצוניים==

* 
* 

==הערות שוליים==

קטגוריה:לוויינים
קטגוריה:מטאורולוגיה
האוניברסיטה לשפות של אזרבייג'ן

האוניברסיטה לשפות של אזרבייג'ן (באזרית: Azərbaycan Dövlət Dillər Universiteti) ממוקמת בעיר באקו, בירת אזרבייג'ן, והיא אוניברסיטה ממשלתית הכפופה למשרד החינוך של המדינה.

לימודי שפות זרות החלו באזרבייג'ן הסובייטית בשנת 1937, כאשר במכון למורים נפתחה פקולטה לשפות זרות. בשנת 1948 הפקולטה אורגנה מחדש והוקם מכון למורים לשפות זרות. בשנת 1959 המוסד אוחד עם מכון לשפה רוסית וספרות. בשנת 1973 הוקם מכון לשפות שבשנת 2000 שינה את שמו לשם הנוכחי.

==ארגון==
האוניברסיטה כוללת 5 פקולטות<ref></ref>:
* פקולטה לחינוך - מרכזות לימודי אנגלית, גרמנית וצרפתית
* פקולטה ליחסים בינלאומיים
* פקולטה לפילולוגיה - בעבר "הפקולטה לפילולוגיה ועיתונאות"<ref></ref>, מתמקדת בחקר הבלשנות בשפות שונות ובהן אנגלית, צרפתית, גרמנית, רוסית, אזרית.
* פקולטה לתרגום - כוללת את המחלקות לאנגלית, גרמנית, ספרדית, צרפתית ואיטלקית. כיום לומדים בה 560 סטודנטים לתואר ראשון, הלימודים נערכים בשפות אזרית ורוסית<ref></ref>.
* פקולטה להשתלמויות

== מחקר ==
באוניברסיטה פועלות מספר מעבדות מחקר בתחומים כגון שפות, תרבות וחינוך<ref></ref>:
* מעבדת המחקר ללימודים אזרים – נוסדה בשנת 2017, מתמקדת במחקר של האידאולוגיה, הערכים, והתרבות של העם האזרי, וכן סוגיות פוליטיות וחברתיות. בין מטרות המעבדה לחשוף סטודנטים בינלאומיים לתרבות וההיסטוריה האזרית.
* מעבדת המחקר ללימודי תרגום – נוסדה בשנת 2017, צוות המחקר מתמקד בסוגיות בתרגום ובבלשנות.
* מעבדת המחקר לרב תרבותיות – במעבדה זו מתמקד המחקר בתחום הרב תרבותיות והסובלנות בחינוך ובתרבות האזרית.

==קישורים חיצוניים==

* 

== הערות שוליים ==

קטגוריה:באקו: מבנים
קטגוריה:אסיה: אוניברסיטאות ומכללות
קטגוריה:אירופה: אוניברסיטאות ומכללות
קטגוריה:אזרבייג'ן: אקדמיה
Zotye Z700

Zotye Z700 היא מכונית משפחתית גדולה מתוצרת יצרנית הרכב הסינית Zotye Auto (שם רשמי: "Zotye International Automobile Trading Co., Ltd", שם בסינית: "众泰汽车") אשר מיוצרת בין השנים 2015 ועד היום.

=="Zotye Z700"==
,
* 4 דלתות - סדאן.
* 5 נוסעים.
* מנוע קדמי.
* מנוע בנזין: 1.8 ליטר.
* מנוע הנעה קדמית.
* מחיר היחידה מדגם "Zotye Z700" בסין עמד על 105,800-165,000 רנמינבי (שנת 2015).
* בשנת 2018 עבר הדגם מתיחת פנים. הדגם החדש קרוי "Zotye Z700H".

==תמונות==
<gallery mode="packed" heights="110">
קובץ: Zotye Z700 02 China 2016-04-07.jpg| דגם "Zotye Z700"
קובץ:Zotye Z700 03 China 2016-04-07.jpg| דגם "Zotye Z700"
קובץ:Zotye Z700H.jpg| דגם "Zotye Z700"
קובץ:Zotye Z700H 002.jpg| דגם "Zotye Z700"
</gallery>

==ראו גם==
* דומי X5
* Zotye T500
* Zotye T700
* Zotye Z100
* Zotye Z300
* Zotye Z500

==קישורים חיצוניים ==

* 

==הערות שוליים==

קטגוריה:דגמי מכוניות שהושקו ב-2015
קטגוריה:מכוניות משפחתיות גדולות
Z700
קטגוריה:כלי רכב המיוצרים בסין
Dschinghis Khan

Dschinghis Khan (בעברית: ג'ינגיס חאן) הוא שיר גרמני אשר נכתב על ידי ברנד מנונגר והולחן על ידי ראלף זיגל.

==השיר באירוויזיון==
השיר עוסק בדמותו של ג'ינגיס חאן, המצביא המונגולי הנודע אשר הטיל את אימתו על כל העולם ולקח לו כל אשה שבה חשק. השיר נכתב על ידי ברנד מנונגר והולחן על ידי ראלף זיגל. השיר ייצג את גרמניה המערבית באירוויזיון 1979 והגיע למקום הרביעי. חברי להקת ג'ינגיס חאן שרו את השיר תוך שהם לובשים תלבושות ססגוניות, ואחד מהם, לואיס פוטרגיטר, אף התחפש לג'ינגיס חאן עצמו ורקד ריקוד מזרחי בינות לחבריו. לאחר הופעתה באירוויזיון, הלהקה התפרסמה מאוד, ובשנות ה-80 הייתה ידועה בכל רחבי אירופה, ובעיקר בגרמניה, ברית המועצות ויפן, ואף זכו להכרה בארצות הברית.

==השיר ברחבי העולם==
השיר תורגם לשפות רבות. הזמר הפיני פרדריק תרגם את השיר לפינית בשם "Tsingis Khan" באלבום שנשא את אותו השם. המלחין של השיר המקורי, ראלף זיגל, כל כך נהנה מהגרסה עד שהוא הציע לפרדריק לתרגם ולשיר גם שיר נוסף של להקת ג'ינגיס חאן - "שייח ח'ליף עומר" (בגרמנית: Hadschi Halef Omar). פרדריק נענה להצעה ושר את השיר בשם "שייח עלי חסן" (בפינית: Sheikki Ali Hassan). הלהקה הצ'ילאנית "מאליבו" (MALIBÚ) הוציאה גרסה בספרדית לשיר. גרסה ידועה נוספת, היא גרסה ביפנית בביצוע להקת הבנות הפופולרית "Berryz Kobo". זו גרסה עדינה ומרוככת מעט של השיר, אשר אינה כוללת רמיזות מיניות או סיפורים על צריכת משקאות אלכוהוליים. השיר זכה גם לגרסאות בקוריאנית, שוודית, פורטוגזית, יוונית ותאילנדית. הזמר הספרדי איוואן פרסם גרסת כיסוי של השיר בשם "סין אמור".

בישראל נחשב ג'ינגיס חאן לאחד השירים המזוהים ביותר עם תחרות האירוויזיון לדורותיה, והופעתה הססגונית של הלהקה בעת ביצוע השיר באירוויזיון 1979 נחקקה עמוק בזיכרון הישראלי. על כך תעיד העובדה שהשיר והמופע הנלווה אליו השתלבו בעלילת הקומדיה זוכת פרס האקדמיה הישראלית הללויה, ולואיס פוטרגיטר המחופש לג'ינגיס חאן אף מופיע כדמות בסרט בגילומו של השחקן הישראלי הראל נוף. השיר זכה בישראל למספר גרסאות כיסוי בעלות אופי פוליטי, הן מימין והן משמאל. בציבור החרדי התפרסם השיר תודות לגרסת הכיסוי של מרדכי בן-דוד - "יידן" אשר גם נכללה באלבומו "ירושלים לא למכירה". בן דוד הכניס למנגינת השיר מילים ביידיש העוסקות בביאת המשיח. השיר "יידן" פופולרי בציבור החרדי עד היום. הוא אף זכה לצעדי ריקוד מיוחדים.

==קישורים חיצוניים==

* [http://www.diggiloo.net/?1979de מילות השיר] 
* [http://onegshabbat.blogspot.com/2012/01/blog-post_11.html גלגולו של ניגון: ג'ינג'ס חאן, קומט אַהיים!]
* [https://www.no-666.com/2010/05/30/גינגיס-חאן-ולהקתו/ ג'ינגיס חאן ולהקתו]

==הערות שוליים==

קטגוריה:שירי 1979
קטגוריה:שירי אירוויזיון 1979
קטגוריה:סינגלי בכורה מ-1979
קטגוריה:סינגלים מ-2008
קטגוריה:שירי גרמניה באירוויזיון
קטגוריה:שירים בגרמנית
קטגוריה:שירים ביפנית
קטגוריה:שירים על ג'ינגיס חאן
קטגוריה:סינגלים שהגיעו למקום הראשון בגרמניה
רכס קולוסיאום (אנטארקטיקה)

רכס קולוסיאום (באנגלית: Colosseum Ridge) הוא רכס הרים בהרי דרווין שבאנטארקטיקה.

הרכס מצוי בין רכס האסקל לבין גבעת ריצ'רדסון.

הרכס כולל מספר פסגות פימידליות וחמישה קרקסים קרחוניים גדולים.

הרכס מתנשא לגובה של 1,394 מטרים מעל פני הים.

== היסטוריה ==
=== גילוי הרכס ===

הרכס מופה על ידי משלחת החקר האנטארקטית של אוניברסיטת וולינגטון מוולינגטון שבניו זילנד, אשר חקרה את אנטארקטיקה בעונת מחקר 1963–1962.

=== מקור השם ===

מראהו של הרכס דומה לקולוסיאום שברומא, ומכאן שמו.

== לקריאה נוספת ==

<div class="mw-content-ltr">• UNITED STATES GEOLOGICAL SURVEY, [https://pubs.usgs.gov/msb/7000091/report.pdf GAZETTEER OF THE ANTARCTIC], 1989 </div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:2981 רכס קולוסיאום] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=2283 רכס קולוסיאום] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2860&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס קולוסיאום] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=2981&fid=antgeo_105 תצלום לוויין של אזור רכס קולוסיאום]
* [https://mapcarta.com/25608414 מפת אזור רכס קולוסיאום]

== הערות שוליים ==

קולוסיאום
קולוסיאום
אלכס לונדקוויסט

אלכס לונדקוויסט (בשוודית: Alex Lundqvist; נולד ב-14 באפריל 1972) הוא דוגמן שוודי.

== חייו ==
לונדקוויסט נולד בסטוקהולם והחל לדגמן בשנת 1996 שנפגש עם צלם האופנה ברוס וובר. הוא הופיע בקמפיין של ורסצ'ה והוביל את הקמפיין של קארל לאגרפלד באירופה ואת הקמפיין של חברת הביגוד "Guess" בארצות הברית ביחד עם הדוגמנית לטיסיה קסטה. הוא הופיע במגזינים GQ, פלייגרל, ווג וElle.

הוא עבד עבור מספר מעצבים בניו יורק ונחשב לאחד הדוגמנים המובילים בעולם. ב-1995 התראיין לתוכנית האופנה של MTV "בית הסגנון" (House of Style).

ב-2002 שיחק בסרט הטלוויזיה הצרפתי "Total Romance" ובסרט ההמשך שלו. ב-2007 הופיע בקליף לשיר "Clumsy" של פרגי.

==קישורים חיצוניים==

* 

==הערות שוליים==

קטגוריה:דוגמנים שוודים
קטגוריה:שוודים שנולדו ב-1972
47 מטר 2

47 מטר 2 (באנגלית: ) הוא סרט אימה והישרדות בריטי-אמריקאי אשר בוים על ידי יוהאנס רוברטס, לפי תסריט שכתבו יוהאנס רוברטס וארנסט ריירה. את הדמויות הראשיות מגלמים ג'ון קורבט, ניה לונג, סופי נליס וקורין פוקסק.

הסרט יצא לאקרנים ב-16 באוגוסט 2019, בהפצת אנטרטיינמנט סטודיו מושן פיקצ'רס.

== עלילה ==
מיה וסשה אחיות ביחסים לא טובים, ההורים שלהן מתכננים להן חוויה משותפת: הפלגה וצפייה בכרישים. סשה מעודדת את מיה להבריז מזה ולצאת במקום עם 2 חברותיה- ניקול ואלכסה. הן יוצאות לסקור עיר אבודה תת-ימית שנבנתה על ידי שבט המאיה.

בעקבות תזוזה חלק מהמבנה זז ונוצר גל שגורם למים להיות עכורים והבנות לא רואות אחת את השנייה. מיה מוצאת את בן, חבר של אלכסה. הוא מסביר לה שיש דרך לצאת אך לפניי שאומר עוד משהו הוא נטרף על ידי כריש. הבנות רואות אחת את השנייה ומנסות לברוח, הכריש רודף אחריהן וגורם למנהרה של הדרך בה הגיעו להיחסם.

הבנות לוקחות את הסרט שבן שם כדי לדעת מה הדרך חזרה ועוקבות אחריו. אלכסה שמובילה קורה שהסרט נקרע. הן מחפשות דרך אחרת אבל מופיע כריש שמסתובב בינן כשהכריש נעלם הבנות בורחות למערה ומוצאות בה כיס אוויר.

מיה שומעת משהו ומחליטה לחפש מה מקור הרעש, בתקווה שזה מאביה. במקביל קארל - חבר של בן שנשאר במקום ממנו יצא בן נטרף על ידי כריש. מיה מוצאת את גופתו וגם את אביה - גרנט שהגיע לחפש אותן שם.

ניקול, אלכסה וסשה מצאו דרך לבלבל את הכרישים - הם עיוורים אז כשרצו להסיח את דעתם הן דפקו על העמודים הישנים. חמישתם מגיעים למקום מפלט- המקום ממנו גרנט נכנס.

אלכסה מטפסת על חבל הצלה אבל בזמן הזה שאר הבנות מבחינות בכריש במים. ניקול קופצת על החבל והוא נתלש ממקום האחיזה שלו. אלכסה נופלת וניקול מצליחה להאחז באדמה אבל מאבדת אחיזה ונופלת עמוק למים - נטרפת ישר.

גרנט מסביר ל-3 הבנות שהמבנה הקדום מחובר לים, ולכן אם ימצאו דרך לצאת הם ינצלו. אבל ברגע נטרף על ידי כריש.

הבנות יוצאות בעצמן, אבל במהלך הדרך מתחילה מערבולת תת-ימית ששואבת פנימה את סשה. מיה ואלכסה מוצאות מערה קטנה מעבר למערבולת ומנסות להגיע אליה. אלכסה נתפסת על ידי כריש בתא החמצן שלה וכדי להימלט מורידה אותו ונחנקת.

מיה נשאבת למערבולת ומוצאת את סשה. הן ביחד מצליחות להגיע לנקיק צר וכדי לעבור בו מורידות את תאי החמצן שלהן. הן מגיעות לאוקיינוס שם רואות את ספינת ההפלגה שהיו אמורות להיות עליה.

מיה עולה אבל סשה נתפסת על ידי כריש, מיה יורדת למים עם אקדח ויורה בו. מיה עולה אך לפני שעושה זאת תופס אותה כריש והיא מצילה את עצמה כשהיא דוקרת אותו בעין. סשה ומיה מתאחדות על סיפון הספינה.

== ליהוק ==
{| class="wikitable"
!שחקנ/ית
!דמות
|-
|ג'ון קורבט
|גרנט
|-
|ניה לונג
|ג'ניפר
|-
|סופי נליס
|מיה
|-
|קורין פוקס
|סשה
|-
|סיסטין סטאלון
|ניקול
|-
|בריאן צ'ו
|אלכסה
|-
|דייבי סנטוס
|בן
|-
|קיילין רמבו
|קרל
|-
|ברק בסינג'ר
|קתרין
|-
|לסלי פפן
|חברה של קתרין
|}

== הפקה ==
בספטמבר 2017, הוכרז כי The Fyzz Facility, עובדים על סרט המשך עבור הסרט "47 מטר" שיצא בסמוך לכך. עוד נודע כי יוהאנס רוברטס יהיה במאי הסרט בשנית, וכי הוא וארנסט ריירה יכתבו את תסריט הסרט בשנית גם כן. בהמשך, פורסם כי סרט זה יצולם בברזיל ויתמקד בחבורת נשים שנקלעות אל סיטואציה דומה לזו שקרתה בסרט הקודם.

בדצמבר 2018, נודע כי שם סרט ההמשך יהיה "47 Meters Down: Uncaged".

==קישורים חיצוניים==
* 

==הערות שוליים==

קטגוריה:סרטי אימה מ-2019
קטגוריה:סרטים באנגלית
קטגוריה:סרטים בריטיים משנת 2019
קטגוריה:סרטים על כרישים
קטגוריה:סרטי דרמה בריטיים
קטגוריה:סרטי אימה בריטיים
קטגוריה:סרטי מתח בריטיים
קטגוריה:סרטים על אחיות
הילד (סרט, 2016)

הילד (באנגלית: The Boy) הוא סרט אימה אשר בוים על ידי ויליאם ברנט בל, לפי תסריט שכתב סטייסי מנאר. את הדמויות הראשיות מגלמים לורן כהן ורופרט אוונס. בתפקידי משנה עיקריים משחקים דיאנה הרדקאסל וג'ים נורטון.

הסרט יצא לאקרנים ב-22 בינואר 2016, בהפצת STX Entertainment.

== עלילה ==
גרטה אוונס, אמריקאית צעירה ממונטנה, נשכרת כאומנת על ידי משפחת היילשייר. לאחר מכן, מגיעה גרטה אל עיירת המשפחה הנמצאת בבריטניה. היא נכנסת אל בית המשפחה ונפגשת עם בני הזוג היילשייר. הם מכירים אחד את השני ואז מספרים לי כי הילד שלהם הוא בובת חרסינה, הנענית לשם ברהאמס.

לאחר המפגש, משפחת היילשייר נוסעת ומשאירה את גרטה עם ברהאמס. לפני שהם נוסעים, הם מספרים לה שהיא האומנת היחידה אשר ברהאמס הסכים שתטפל בו. בהמשך הסרט, מגלה גרטה את הסוד שהסתירה משפחת היילשיירס, תוך שהיא עוברת מסכת הפחדות.

== ליהוק ==
{| class="wikitable"
|+
!שחקנ/ית
!דמות
|-
|לורן כהן
|גרטה אוונס
|-
|רופרט אוונס
|מלקולם
|-
|ג'ים נורטון
|מר היילשייר
|-
|דיאנה הרדקאסל
|גברת היילשייר
|-
|בן רובסון
|קול
|-
|ג'ט קליין
|ברהאמס הצעיר
|-
|ג'יימס ראסל
|ברהאמס המבוגר
|-
|לילי פאטר
|אמילי קריבס
|}

== קישורים חיצוניים ==
* 

==הערות שוליים==

קטגוריה:סרטי אימה מ-2016
קטגוריה:סרטים באנגלית
קטגוריה:סרטים אמריקאיים
קטגוריה:סרטים סיניים
קטגוריה:סרטי אימה אמריקאיים
קטגוריה:סרטי מתח אמריקאיים
אודאיפור

אודאיפור (בהינדי: उदयपुर) היא עיר גדולה בהודו. העיר ממוקמת במחוז אודאיפור שבמדינה ההודית ראג'סטאן. אודאיפור ממוקמת בגובה 600 מטרים מעל פני הים ומספר התושבים בעיר היה 451,100 נכון ל-2011.

אודאיפור ("עיר הזריחה") הפכה לבירת מדינת הנסיך אודאיפור בשנת 1568 על ידי מהראג'ה אודאי סינג. העיר מוקפת חומה וארמון העיר שבנה המהראג'ה בשנת 1570.

אודאיפור היא מרכז תוצרת חקלאית. במפעלים שבעיר מייצרים כימיקלים, אזבסט וחימר. בתעשיות הזעירות מיוצרות גם עבודות יד מבד, רקמה, שנהב ולכה. בנוסף לכך יש בעיר כמה בתי חולים, מוזיאון ואוניברסיטת מוהלל סוחדיה.<ref></ref>

== דפוסי אקלים ==
שלוש העונות העיקריות באודאיפור הן עונת הקיץ, עונת המונסון ועונת החורף. היות שהעיר ממוקמת באזור המדבר של ראג'סטאן, האקלים ומזג האוויר באודאיפור הוא לרוב חם. עונת הקיץ מתחילה מאמצע מרץ ונמשכת עד יוני כאשר בתקופה זו הטמפרטורה הממוצעת נעה בין 23 מעלות צלזיוס ל-44 מעלות צלזיוס. עונת המונסונים מתחילה ביולי ונמשכת עד אוקטובר. עונת החורף מתחילה מאוקטובר ונמשכת עד מרץ.

תקופת החורף ותקופת המונסונים הם התקופות הכי מוצלחות לבקר בעיר. עונת התיירות בעיר בדרך כלל נמשכת מאמצע ספטמבר עד סוף מרץ או תחילת אפריל. אפילו חודש ינואר, החודש הקר ביותר בשנה באזור אודאיפור, מאופיין במזג אוויר בהיר, שטוף שמש, ובטמפרטורה מקסימלית סביב 28.3 מעלות צלזיוס.

== קישורים חיצוניים ==
* 

* 

==הערות שוליים==

קטגוריה:ראג'סטאן: ערים
גוואהטי

גוואהטי (באסאמית: গুৱাহাটী; באנגלית: Guwahati; בהינדי: गुवाहाटी) היא עיר גדולה בהודו. העיר ממוקמת במחוז אסאם שבמדינה ההודית אסאם. מספר התושבים בעיר היה 1,116,267 נכון ל-2020. גוואהטי היא העיר הגדולה ביותר באסאם בפרט ובאזור צפון-מזרח הודו בכלל. העיר דיספור, בירת אסאם, היא פרוור של גוואהטי.

== דפוסי אקלים ==
הטמפרטורה הממוצעת השנתית באזור גוואהטי היא 22.5 מעלות צלזיוס. החודש החם ביותר הוא אוגוסט, כאשר באותו החודש הטמפרטורה הממוצעת היא 28.8 מעלות צלזיוס, והחודש הקר ביותר בשנה הוא ינואר, כאשר באותו החודש הטמפרטורה הממוצעת היא 14.1 מעלות צלזיוס. כמות המשקעים השנתית הממוצעת היא 2,054 מילימטרים. החודש הגשום ביותר בשנה הוא יוני, כאשר ממוצע המשקעים בחודש זה הוא 360 מ"מ והחודש היבש ביותר בשנה הוא דצמבר, כאשר ממוצע המשקעים בחודש זה הוא 10.

== קישורים חיצוניים ==

* 
* 

==הערות שוליים==

קטגוריה:הודו: ערים
קטגוריה:אסאם
ג'אמשדפור

ג'אמשדפור (בהינדי: ) היא עיר גדולה בהודו. העיר ממוקמת במחוז מזרח סינגבהום שבמדינה ההודית ג'הרקאנד.

== אקלים ==
האקלים באזור ג'אמשדפור הוא טרופי. עונת הקיץ מתחילה באמצע מרץ ויכול להיות חמה במיוחד במאי וביוני. במהלך הקיץ הטמפרטורה הממוצעת נעה בין 35 ל-49 מעלות צלזיוס. הטמפרטורה המינימלית במהלך החורף היא 5 מעלות צלזיוס. ישנם גשמים עזים באזור ג'אמשדפור מיולי עד ספטמבר ובממוצע כ-1,200 מ"מ של גשם יורדים באזור ג'אמשדפור בשנה.

== אוכלוסייה ==
העיר מדורגת במקום ה-36 ברשימת הערים המאוכלסות בהודו ובמקום הראשון במדינת ג'הרקאנד. בשנת 2019 בעיר היה 1,558,000 תושבים לערך. העיר היא הגדולה בג'הרקאנד.

== דמוגרפיה ==
=== שפה רשמית ===
השפה הרשמית בג'אמשדפור היא הינדי, כאשר השפה המדוברת השנייה היא אורדו. שפות מדוברות אחרות בעיר הן בנגלית וטמילית.

=== דת ===
בעיר ישנה התפלגות של דתות:

הדת הרשמית בעיר היא ההינדואיזם, המהווה ע"פ שנת 2011 כ-83.67% מהעיר.

הדת השנייה בגודלה בעיר היא האסלאם, המהווה כ-6.95% מכלל העיר.

דת הסיקיזם כוללת כ-4.12% מכלל האוכלוסייה.

הנצרות מהווה כ-2.24% מהאוכלוסייה.

דת הג'ייניזם כוללת כ-0.16 מהאוכלוסייה.

והבודהיזם מהווה כ-0.09% מהאוכלוסייה.

== קישורים חיצוניים ==

* 
* 

קטגוריה:הודו: ערים
קטגוריה:ג'הרקאנד
קטגוריה:יישובים שהוקמו ב-1919
מאדוראי

מאדוראי (בטמילית: மதுரை; באנגלית: Madurai; בהינדי: मदुरई) היא עיר גדולה בהודו. העיר ממוקמת במחוז מאדוראי שבמדינה ההודית טאמיל נאדו. מספר התושבים בעיר היה 1,561,129 נכון ל-2015. העיר אשר ממוקמת על גדות נהר הואיגאי מהווה יישוב מרכזי במשך אלפי שנים.

אטרקציית תיירות בולטת בעיר היא מקדש מינאקשי שממוקם בלב העיר ומושך אליו אלפי תיירים ועולי רגל מדי שנה.

== קישורים חיצוניים ==

* 
* 

קטגוריה:טמיל נאדו: ערים
מילטון קינס

מילטון קינס (באנגלית: Milton Keynes, ) היא עיר גדולה (עיירה באופן רשמי) הממוקמת במחוז בקינגהאמשייר אשר בדרום-מזרח אנגליה. העיר נמצאת כ-72 ק"מ צפונית-מערבית ללונדון. בשנת 2011 מנתה העיר 229,941 תושבים.

העיר, אשר נוסדה ב-1967, היא אחת מ"הערים החדשות" שנבנו באנגליה במהלך שנות ה-60 של המאה ה-20 במטרה לאפשר התרחבות עירונית באזור דרום-מזרח אנגליה.

העיר ממוקמת באותו מרחק מאוקספורד, קיימברידג', לונדון ובירמינגהאם. העיר בקינגהאם, בירת המחוז, נמצאת במרחק של 20 דקות נסיעה בלבד ממילטון קינס.

בעיר משחקת קבוצת הכדורגל מילטון קינס דונס.

==ערים תאומות==
* 

== קישורים חיצוניים ==

* 
* 

קטגוריה:אנגליה: ערים
קטגוריה:בקינגהאמשייר
קטגוריה:יישובים שהוקמו ב-1967
הבנק המרכזי של אזרבייג'ן

הבנק הלאומי של אזרבייג'ן (באזרית: Azərbaycan Mərkəzi Bankı; באנגלית: Central Bank of Azerbaijan; ראשי תיבות: CBA) הוא הבנק המרכזי של אזרבייג'ן שנוסד ב-11 בפברואר 1992. נגיד הבנק הנוכחי הוא אלמן רוסטאמוב .

הבנק המרכזי של הרפובליקה של אזרבייג'ן פועל כרזרבה בנקאית באזרבייג'ן. החברה משמשת כחברת הנפקה החוקרת את מדיניות המדינה בתחום האשראי, מחזורי הכספים, ההסדרים השונים ויחסי המט"ח, וכן מסדירה את הפעילות הכוללת של המערכת הבנקאית. היא קובעת ומבצעת אמות מידה למדיניות המוניטרית ולשערי החליפין; הבנק מספק יציבות פיננסית, שירותי ניהול מזומנים, נושאי מטבע לאומי, שטרות בנק, מטבעות, מטבעות ההנצחה, כמו הוא גם מקבל ומחליף שטרות כסף פגומים, ומנהל מגוון של רפורמות ביצירת ופיתוח של מערכת התשלומים הלאומית. החברה הייתה ידועה בעבר בשם הבנק הלאומי של הרפובליקה של אזרבייג'ן ושינתה את שמה לבנק המרכזי של הרפובליקה של אזרבייג'ן במרץ 2009, ובסיסו הוא בבאקו. קיימים סניפים אזוריים בחחמ"ז, גאנג'ה, בילאסובאר, יבלך ונחצ'יבאן.

==לקריאה נוספת==
<div class="mw-content-ltr">
* 
* 
* 
* 
</div>

== קישורים חיצוניים ==

* 

== הערות שוליים ==

*
אזרבייג'ן
קטגוריה:אזרבייג'ן: כלכלה
קטגוריה:באקו
קטגוריה:אזרבייג'ן: מבנים
קניון עזריאלי מודיעין

מפת קניון עזריאלי במודיעין
קניון עזריאלי מודיעין הנקרא גם קניון מודיעין הוא מרכז קניות מקורה אשר משלב עירוב שימושים, נמצא בסמוך לכיכר התחבורה במודיעין מכבים רעות והוא המרכז המסחרי הגדול בעיר ובסביבתה.

== היסטוריה ==
קניון עזריאלי מודיעין הוא הקניון הראשון אשר נבנה במודיעין מכבים רעות. עלות בניית המתחם עלתה כ-500 מיליון שקלים.
הקניון נפתח בשנת 2008 על ידי קבוצת עזריאלי.

מתחם הקניון נמצא בצמידות לתחנה המרכזית של מודיעין ותחנת הרכבת מודיעין-מרכז.

המתחם כולל שתי קומות מסחר, שתי קומות חניון תת-קרקעיות, אולם כנסים, שלושה בנייני משרדים ושלושה מבני מגורים אשר הדירות בהן להשכרה בלבד עקב סירובה של קבוצת עזריאלי לבנות בנייה המיועדת למגורים בניגוד לדרישות תוכנית בניין העיר אך קבוצת עזריאלי חדלה ממדיניות זאת בשנת 2017 עם ההכרזה על בניית מתחם עזריאלי טאון אשר נמצא בתל אביב-יפו.

במהלך שנות פעילות הקניון הקניון הוצף במי גשמים פעמים רבות אשר רובן הגיעו לתקשורת הארצית.

בשנת 2019 הודיעה קבוצת עזריאלי שהמתחם עומד לעבור הרחבה אשר תכלול אגף נוסף לקניון, שני מגדלים בני 14 קומות, במסגרת תוספת שטחי מסחר, משרדים, מגורים להשכרה ולראשונה במודיעין גם בית מלון
וכ-400 מקומות חניה בארבעה מפלסים אשר יחוברו לחניון הקיים של הקניון.

== מבני המתחם ==
המתחם כולל מספר מבנים ואגפים:

===הקניון===
הקניון כולל שתי קומות מסחר.
בין היתר בקניון פועלים סופרמרקט של רשת טיב טעם, סופרפארם, מועדון הכושר אגו, מאות בתי עסק וחנויות של מותגים מובילים כגון זארה, פול & בר, מנגו, אדידס, אמריקן איגל, קסטרו, פוקס, רנואר לצד רשתות בינלאומיות וארציות נוספות, מספר בתי קפה ומסעדות ביניהן רולדין, ארומה, גרג, ReBar, מאפה נאמן, ג'פניקה, ריבר וסניף של מקדונלד'ס.
מתחם המזון המהיר בקומה העליונה מקושר ישירות אל בית יהונתן שהוא אחד משלושת בנייני המשרדים במתחם. 

לקניון שש כניסות להולכי רגל הנקראות שערים: שער מתתיהו, שער המכבים, שער הירידים, שער מודיעין, שער ירושלים, שער חשמונאים. 

הקניון דורג בשנת 2018 בין 15 הקניונים המובילים בישראל.

===חניון===
מתחם למתחם ישנו חניון בן שתי קומות הכולל כ-1665 מקומות חנייה. חלק ממקומות החנייה במפלס התחתון מביניהם מוקצה עבור שוכרי דירות המגורים אשר נמצאות במתחם.

החניון תחום לארבעה אזורים אשר לכל אחד מהם צבע אחר וכל אחד מהם מיועד לקשר לאזור שונה במתחם.

===מבני המשרדים===
ישנם שלושה מבני משרדים אשר כוללים בין היתר סניפים של קופות החולים מכבי, כללית ומאוחדת, בית רופאים, מכון כושר ומשרדים.

הבניינים נקראים על שמם של שלושה מבניו של מתתיהו החשמונאי: יהונתן, אלעזר ושמעון.

בתים אלעזר ושמעון כוללים שלוש קומות כל אחד ובית יהונתן אשר מקושר ישירות לקניון כולל קומה נוספת בה נמצא מכון הכושר.

בין מפלס הקרקע לקומה השלישית בבית שמעון ממוקם אולם עינן אשר הוא אולם כנסים אשר נבנה עם המתחם.

===מבני המגורים===
במקום שלושה מבני מגורים אשר הדירות בהם משמשות להשכרה בלבד, עקב מדיניות של קבוצת עזריאלי שלא לבנות בנייה למגורים.

מבני המגורים נקראים על שמות של שלושה צמחים: רותם, אלון ואלה.

==קישורים חיצוניים==

* 

==הערות שוליים==

קטגוריה:מודיעין-מכבים-רעות: מבנים
קטגוריה:קניוני עזריאלי
Annabelle: Creation (פסקול)

Annabelle: Creation: Original Motion Picture Soundtrack הוא פסקול סרט האימה העל-טבעי האמריקאי "אנאבל: הבריאה" (2017), שהולחן על ידי המלחין ומפיק הסרטים הבריטי בנג'מין וולפיש. הפסקול יצא לאור ב-17 באוגוסט 2017, על ידי חברת התקליטים ווטר-טאוור מיוזיק.

Annabelle: Creation הוא הפסקול הרשמי של סרט האימה העל-טבעי שובר הקופות "אנאבל: הבריאה" (2017), שיצא לאקרנים שבעה ימים לאחר צאתו.

== רקע והלחנה ==
בתוך Annabelle: Creation נכללים שירים בסגנון האלקטרוני הקאנטרי והמוזיקה הקלאסית. כל שירי הפסקול פרט לשיר "Your Are My Sunshine", הולחנו על ידי המלחין ומפיק הסרטים הבריטי בנג'מין וולפיש. את השיר "Your Are My Sunshine", כתב צ'ארלס מיטשל, והוא מהווה כשיר הסיום של הסרט "אנאבל: הבריאה" (2017).

השיר אשר הושמע בסצנות רבות בסרט היה, "Your Are My Sunshine", שנוגן באמצעות פטיפון, שניצב בחדרה של אנאבל.

== רשימת רצועות ==

== קישורים חיצוניים ==

== הערות שוליים ==

קטגוריה:פסקולים מ-2017
קטגוריה:פסקולי היקום הקולנועי של לזמן את הרוע
קטגוריה:פסקולי סרטים
קטגוריה:פסקולים באנגלית
קטגוריה:אלבומי קאנטרי
משחקי גמדים

משחקי גמדים (באנגלית: Gnome Alone) הוא סרט קולנוע אמריקאי-קנדי בהנפשה ממוחשבת, מסוגת קומדיה ופנטזיה, שהופק על ידי Vanguard Animation, 3QU Media ו-Cinesite. הסרט בוים על ידי פיטר לפניוטיס, ונכתב על ידי מייקל שוורץ וזינה זאפלו, על פי סיפורו של רוברט מורלנד. הסרט מספר על קלואי וליאם המשתפים פעולה כדי להילחם בטרוגים יחד עם גמדי הגינה בשביל להציל את העולם. 

הסרט הוקרן לראשונה בקפריסין וביוון ב-2 בנובמבר 2017. בישראל הסרט הוקרן לראשונה בדיבוב לעברית ב-14 בדצמבר 2017. ב-19 באוקטובר 2018, הסרט הופץ בנטפליקס ארצות הברית. אורך הסרט הוא כ-85 דקות, ושפת המקור שלו היא אנגלית.

== תקציר העלילה ==
קלואי ואמה עוברות כל שבוע דירה, דבר שמונע מקלואי להכיר חברים. בסרט, קלואי ואמה עוברות לדירה שנמצאת בבית ישן ומוזר מלא בגמדי גינה. כשקלואי מגיעה הביתה לבד אחרי בית ספר, היא והשכן החטטן שלה, ליאם, מגלים שהגמדים הם בעצם יצורים חיים. לגמדים במשך המון שנים הייתה משימה להגן על כדור הארץ מפני יצורים קטנים ומפלצתיים הנקראים "טרוגים", אשר מנסים לפלוש לבית דרך מעבר מיקום אחר. קלואי וליאם משתפים פעולה עם גמדי הגינה, בשביל להילחם באיום הפלישה ולהציל יחד את העולם.

== דמויות ומדבבים ==
הדיבוב העברי בוים על ידי עמיחי בר טוב, והופק על ידי גל לוי.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|קלואי
|בקי ג'י
|מיה אלון
|-
|ליאם
|ג'וש פק
|דן קיזלר
|-
|זוק
|ג'ורג' לופז
|צביקה שוורצברג
|-
|קוויקסילבר
|ג'ף דנהאם
|צביקה פורמן
|-
|זמפרי
|דייוויד קואצ'נר
|גדי לוי
|-
|קתרין
|טרה סטרונג
|שירלי לילו
|-
|בריטני
|אוליביה הולט
|ספיר דרמון
|-
|טריי
|נאש גרייר
|רועי וינברג
|-
|צ'לסי
|מדיסון דה לה גארזה
| rowspan="2" |מייה קדוש
|-
|ג'ס
|טיילור ריין
|-
|טרוג
|
|דור סרוגו
|-
|דמויות שונות
|
|עמיחי בר טוב
|}

== הפצת הסרט ==
הסרט היה אמור להתפרסם לראשונה ב-13 באוקטובר 2017, אבל יום לפני תאריך הפרסום הוחלט שיפורסם ב-2 במרץ 2018. בסופו של דבר הסרט הופץ ב-20 באפריל 2018 באמריקה הלטינית, אירופה ואסיה. מאוחר יותר הסרט פורסם בנטפליקס ארצות הברית ב-19 באוקטובר 2018. בקפריסין, יוון, רומניה וישראל הסרט הוקרן לראשונה בחודשי נובמבר ודצמבר בשנת 2017.

== קישורים חיצוניים ==
* 

* 

קטגוריה:סרטי 2017
קטגוריה:סרטי הנפשה קנדיים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי הנפשה מוזיקליים
רווח (חשבונאות)

רווח בחשבונאות הוא ההפרש החיובי המתקבל במהלך פעילות כלכלית מהכנסה לאחר ניכוי הוצאות שהוצאו ביצירת אותה הכנסה, בתקופה חשבונאית מסוימת. אם הסכום שמתקבל הוא שלילי - נוצר הפסד.

קיימות הגדרות רבות לרווח, הנובעות משימושים שונים למושג. ההגדרה הכלכלית לרווח שונה מההגדרה החשבונאית, וכן קיימים מונחים לסוגי רווח שונים - רווח גולמי, רווח תפעולי, וכדומה.

רווח חשבונאי הוא התוצאה של דוח רווח והפסד. ככזה, הוא מתייחס לפירמות, ולא ליחידים. הוא משקף את הפעילות הכלכלית בתקופה אליה מתייחס הדוח. הרווח החשבונאי מורכב מהפדיון, או ההכנסות, מהן מנוכות הוצאות החברה, כעלות המכר, עלויות שיווק, עלויות ניהול החברה, ועוד. בסוף התקופה החשבונאית, נתון הרווח מועבר ליתרת הרווח בהון העצמי (נקראת גם "עודפים"), המייצגת את הרווחים/הפסדים נטו שנצברו מתקופות קודמות בהון העצמי ועדיין לא חולקו כדיבידנד. מיתרה זאת, ניתן לחלק בעתיד דיבידנדים, באישור הדירקטוריון.

רבים רואים ברווח החשבונאי עיוות של המציאות הכלכלית והעסקית, ואילו אחרים רואים בו רע הכרחי, שנותן תמונה אודות הפעילות העסקית של הפירמה, ונותן כלי השוואה אחיד בין החברות השונות. הרווח החשבונאי הקלאסי כולל מספר תתי-סעיפים עיקריים. דוח רווח והפסד מתחיל משורת הפדיון, או ההכנסות.

== פדיון==
כבר בשורת הפדיון נוצרת בעיה בהגדרת הרווח. בעיה זו נקראת לעיתים "עיתוי ההכרה בהכנסה". הפדיון מוגדר כזרימה של סחורות ושירותים אל מחוץ לפירמה, או כתמורה לפירמה ממכירת סחורות ושירותים אלה. ברם, מאחר שהדוח הוא תקופתי, הרי ששירות יכול שייפרש על שתי תקופות עוקבות, ואז קיים הכרח לחלק את התמורה ביניהן. סחורות שנשלחו ללקוח בחו"ל וטרם הגיעו ליעדן - האם ניתן לרושמן כהכנסה.

בעיה נוספת היא האם בכלל ניתן להכיר בהכנסות מסוימות. חברות רבות נוטות להגדיל את שורת המכירות לקראת תום התקופה החשבונאית כדי להציג מצג לפיו מכירותיהן צמחו וכדי לעמוד בתחזיות אנליסטים. בפועל, מכירות אלו מתבצעות באשראי, ונרשם כנגדן חוב לקוח. בפועל, רבים המקרים בהם המכירה מתבטלת, והרווח הופך להפסד.

== רווח גולמי ==
רווח גולמי הוא פדיון הפירמה בניכוי עלות המכר. שיעור הרווח הגולמי (רווח גולמי / פדיון) הוא מדד המאפשר להבין עד כמה העסק יעיל מבחינת ייצור והפצת התוצר.

==רווח תפעולי==

ההפרש בין הכנסות החברה לבין הוצאותיה בגין כל פעולותיה בתחומי העיסוק העיקריים שלה לפני ניכוי מס ובדרך כלל לפני ניכוי הוצאות או הכנסות מימון. למעשה, הרווח התפעולי לוקח את הרווח הגולמי ומנכה ממנו את העלויות הנוספות הדרושות לתפעול השוטף של החברה, כגון הוצאות מחקר ופיתוח, הוצאות מכירה ושיווק (פרסום), הוצאות הנהלה וכלליות והוצאות/הכנסות תפעוליות אחרות. בניגוד להפסד גולמי, אם החברה רושמת רווח גולמי והפסד תפעולי, ייתכן כי ניתן להחזירה לרווחיות תפעולית על ידי ייעול וקיצוץ בעלויות המצוינות לעיל.

חישוב שיעור הרווח התפעולי:
: שיעור רווח תפעולי = רווח תפעולי / מכירות
היחס מראה כמה תורם כל שקל מכירות לרווח התפעולי ומהם שולי הביטחון לאחר הוצאות מכירה והנהלה שישמשו לתשלומי ריבית והוצאות אחרות.

==רווח נקי==
הרווח לאחר תשלום המיסים (בדרך כלל מס חברות) החלים עליו.

==רווח כולל==
הרווח הכולל מתקבל מהוספת הרווח הכולל האחר לרווח הנקי.

==הערות שוליים==

קטגוריה:חשבונאות